На основу члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/18), а у вези са Наредбом о проглашењу епидемије заразне болести COVID-19(„Службени гласник РС“,број 37/20), Градски штаб за ванредне ситуације, на 9. ванредној седници од 5. новембра 2020. године, доноси

**ПРЕПОРУКУ**

Препоручује се власницима ноћних клубова да, у периоду у којем је дозвољен рад ноћних клубова, обезбеде временски ограничену посету за посетиоце и то у складу са утврђеним бројем посетилаца који је дозвољен за затворене просторе.

Препоручује се да се улазак у ноћни клуб омогући искључиво уз продају/поделу улазница које су нумерисане бројевима од 1 до дозвољеног броја и са назнаком периода трајања посете ноћном клубу.

Након истека временски ограничене посете из става 1. ове препоруке, ноћни клуб ће се испразнити, извршити дезинфекција коришћених површина и омогућити улазак следеће групе посетилаца.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД командант штаба**

**ГРАДСКИ ШТАБ ЗА ВАНРЕДНЕ СИТУАЦИЈЕ**

**Број: 3-312/20-VII-145**

**Дана: 5. новембра 2020. године *Милош Вучевић***

**НОВИ САД**